CELEX: 62012TN0030
Language: da
Date: 2012-01-19 00:00:00
Title: Sag T-30/12: Sag anlagt den 19. januar 2012 — IDT Biologika mod Kommissionen

24.3.2012   
            
            
               DA
            
            
               Den Europæiske Unions Tidende
            
            
               C 89/28
            
         Sag anlagt den 19. januar 2012 — IDT Biologika mod Kommissionen
   (Sag T-30/12)
   2012/C 89/46
   Processprog: tysk
   
      Parter
   
   
      Sagsøger: IDT Biologika GmbH (Dessau-Roßlau, Tyskland) (ved advokaterne R. Gross og T. Kroupa)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af den afgørelse, der blev truffet den 5. oktober 2011 af EU’s delegation i Republikken Serbien, og hvorved der blev givet afslag på det bud, der blev afgivet af IDT Biologika GmbH inden for rammerne af udbudsproceduren EuropeAid/130686/C/SUP/RS Re-Launch LOT 1 om levering af rabiesvaccine til ministeriet for landbrug, skovbrug og vandforsyning i Republikken Serbien for så vidt angår parti nr. 1, og tildeling af buddet til et konsortium af forskellige virksomheder under ledelse af »Biovet a.s.«.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet gjort gældende, at der er sket tilsidesættelse af artikel 252, stk. 3, i forordning (EF, Euratom) nr. 2342/2002 (1), idet det valgte bud ikke opfylder de tekniske krav i udbudsdokumenterne om manglende virulens i forhold til mennesker, og idet der ikke er opnået de krævede tilladelser, hvorfor buddet skulle have været afvist.
   Endvidere fremviser accepten af tilbuddet fra konsortiet under ledelse af »Biovet a.s.« en forskelsbehandling i relation til prisen, idet alene sagsøgerens tilbud opfylder alle udbudsprocedurens krav vedrørende tekniske specifikationer og således udgør procedurens eneste regulære tilbud.
   
      (1)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).